ભારતીય સેનાના સ્પેશયલ કમાન્ડોએ પીઓકેમાં સર્જીકલ સ્ટ્રાઈક કરીને 38 જેટલા આતંકવાદીઓને મોતને ઘાટ ઉતાર્યા છે. ત્યારે બીજી તરફ, આ ઘટના બાદ ભારત-પાકિસ્તાનની આંતરરાષ્ટ્રીય સરહદ પર એલર્ટ આપી દેવામાં આવ્યું છે તો ગુજરાતના દરિયાઈ વિસ્તારોમાં કોસ્ટગાર્ડ, કસ્ટમ, નેવી સહિતની તમામ એજન્સીઓને એલર્ટ કરી દેવાઈ છે. અને કચ્છમાં બીએસએફને એલર્ટ રહેવા માટે જણાવ્યું છે. તેમજ કેન્દ્ર સરકારના આદેશને અનુસરીને પાકિસ્તાનની સરહદ પાસેના દસ કિલોમીટર વિસ્તારના ગામો ખાલી કરાવાવનો આદેશ પણ આપ્યો છે. ત્યારે આ અંગે ઉપ મુખ્યમંત્રી નીતિન પટેલે મીડિયાને જણાવ્યું હતું કે ગુજરાતની સીમાઓ આ તમામ પરિસ્થિતને જોતા સજ્જ છે.